Ordesus

OrdesusJ. G. Th. Graesse, Orbis Latinus (Brunopoli: 1972), vol. III, p. 75. (Graece Ὀρδησός) vel OczacovaGotfridi Lengnich Historia Polona a Lecho ad Augusti II. mortem (Lipsiae: 1740), 328. et OczakowHerbersteinii tabula. (Ucrainice Очаків), est urbs regionis Nicolaopolitanae Ucrainae et Ponti Euxini portus, in litore limenis Borysthenii situs. Incolas habet 13 663 anno 2022.

Ordesus antiqua
Incertum est, utrum Ordesus (vel Ordessus) urbs Graeca ad Asiacem flumen et limenem Tiligulensem sita fueritClaudius Ptolemaeus Geographia III 5, 29; Plinii Naturalis historia IV 12. an ad limenem Borysthenium prope ad Oczacovam hodiernamPleiades.. ArrianusPeriplus Maris Euxini 31. erravisse videtur, cum Odessum eum nominaverit (nam Odessus vera in litore Thracico et nunc Bulgarico sita erat), sed de hoc Odesso nomen Odessae urbis maximae hodiernae saeculo XVIII captum est.

Aevum medium et tempora recentiora
Saeculo XIV Lerici, arx Genuensis, hic aedificata est; saeculo XV a Moldavis et postea ab Hungaris Ioannis Corvini capta est. His locis et arx Lituanica Daszev nomine ab anno 1415 existebat, a Tataris Tauricis anno 1492 capta; hi arcem novam nomine Kara Kermen (Arx Nigra) vel Özü aedificaverunt, Cosaci duce Bogdano Glinsky anno 1493 eam occupaverunt et Turci anno 1502. Etiam anno 1545 et 1556 cosaci arcem Turcicam ceperunt et Russi duce Christophoro Minich anno 1737, sed ter Ottomanis reliquerunt. Anno 1799 Alexander Suvorov post obsidionem longam et pugnam navalem, in qua classis Ottomanica debellata est, Oczacovam cepit, ut in Imperio Russico maneret, in gubernio eius Chersonensi; Gabriel Deržavin odam de hac victoria composuit. Ex anno 1917 in dicione Ucrainica est.

Notae

Nexus externi

Categoria:Portus Ponti Euxini
Categoria:Regio Nicolaopolitana
Categoria:Urbes Ucrainae